คลังคุยโขมง ประชาวิวัฒน์กำจัดเงินเฟ้อ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — สศค.คุยมาตรการประชาวิวัฒน์ลดเงินเฟ้อได้ 1%
นายนริศ ชัยสูตร ผู้อำนวยการสำนักงานเศรษฐกิจการคลัง (สศค.) เปิดเผยว่า ผลจากมาตรการเดินหน้า ปฏิรูปประเทศไทย ของขวัญ 9 ข้อ ที่นายอภิสิทธิ์ เวชชาชีวะ นายกรัฐมนตรี ประกาศให้ของขวัญแก่คนไทย จะทำให้อัตราเงินเฟ้อในปีนี้ 2554 ลดลง 1% โดยน่าจะอยู่ในกรอบ 34.5% ตามที่คาดการณ์ไว้
สาเหตุที่เงินเฟ้อลดลง เพราะมาตรการต่างๆ ที่รัฐบาลประกาศออกมานั้นจะทำให้ราคาสินค้าอุปโภคบริโภคไม่ปรับสูงขึ้น แรงกดดันเงินเฟ้อจึงลดลง
ขณะที่มาตรการลดค่าครองชีพโดยลดต้นทุน ในส่วนไข่ไก่ เนื้อไก่ และเนื้อสุกร จะช่วยเหลือเกษตรกรได้ราว 3 แสนคน ลดต้นทุนการผลิตไข่ไก่ได้ฟองละ 3060 สตางค์ จากการขายไข่ไก่เป็นกิโลกรัม ส่วนต้นทุนการผลิตสุกรน่าจะลดได้ 47 บาทต่อกิโลกรัม
นายนริศ กล่าวว่า ในวันที่ 11 ม.ค. สำนักงานคณะกรรมการพัฒนา การเศรษฐกิจและสังคมแห่งชาติ (สศช.) จะเสนอมาตรการที่นายกรัฐมนตรีประกาศทั้งหมดให้ที่ประชุมคณะรัฐมนตรี (ครม.) เห็นชอบ โดยส่วนที่เกี่ยวข้องกับกระทรวงการคลัง คือ การปล่อยสินเชื่อผ่านสถาบันการเงินเฉพาะกิจ 5 แห่ง วงเงิน 5,000 ล้านบาท
สำหรับประเภทของสินเชื่อที่จะปล่อยกู้ แยกเป็นสินเชื่อแท็กซี่ 1,600 ล้านบาท และสินเชื่อสู้อาชีพด้วยการปล่อยกู้ซื้อมอเตอร์ไซค์ หาบเร่แผงลอย 3,400 ล้านบาท ธนาคารออมสินจะปล่อยเฉพาะสินเชื่อสู้อาชีพ 2,000 ล้านบาท เอสเอ็มอีแบงก์ปล่อยกู้แท็กซี่ 500 ล้านบาท และสินเชื่อสู้อาชีพ 600 ล้านบาท ธนาคารอิสลามแห่งประเทศไทยปล่อยกู้แท็กซี่ 400 ล้านบาท และสินเชื่อสู้อาชีพ 600 ล้านบาท ธ.ก.ส. ปล่อยกู้แท็กซี่ 200 ล้านบาท สินเชื่อสู้อาชีพ 200 ล้านบาท และธนาคารกรุงไทยปล่อยกู้แท็กซี่ 500 ล้านบาท